Document ID: 31998D0222

KOMISSION PÄÄTÖS,
tehty 18 päivänä maaliskuuta 1998,
päätöksen 92/486/ETY muuttamisesta Animon palvelukeskuksen ja jäsenvaltioiden yhteistyön yksityiskohtaisten sääntöjen osalta (ETA:n kannalta merkityksellinen teksti) (98/222/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 20 artiklan 3 kohdan,
sekä katsoo, että
Animo-tietokoneverkon rakennetta olisi tarkistettava yhteisössä erityisesti tutkimusten ja seminaarien yhteydessä tehdyn työn perusteella ottamalla käyttöön eri tietokonesovellukset yhdistävä eläinlääkintäjärjestelmä,
Animon palvelukeskuksen ja jäsenvaltioiden yhteistyön yksityiskohtaisista säännöistä 25 päivänä syyskuuta 1992 tehtyä päätöstä 92/486/ETY (3), sellaisena kuin se on viimeksi muutettuna päätöksellä 97/395/EY (4), on muutettava siirtymäajan järjestämiseksi; on tarpeen myös vahvistaa tietyt määräajat nykyisen järjestelmän tarkastelemiselle uudelleen, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 92/486/ETY seuraavasti:
1. Lisätään 2 a artiklaan seuraava 3 kohta:
"3. Ajanjakson 1 päivästä huhtikuuta 1998 31 päivään maaliskuuta 1999 osalta 1 artiklassa tarkoitettujen yhteensovittamisesta vastaavien viranomaisten on varmistettava, että mainitussa artiklassa tarkoitettujen sopimusten voimassaoloaikaa jatketaan yhdellä vuodella.
Tätä kohtaa sovellettaessa otetaan huomioon seuraava hinnoitteluperuste:
386 ecua yksikköä (keskusyksikkö, paikallinen yksikkö, rajatarkastusasema) kohden kaikkien Animon yksiköiden osalta päätöksen 96/295/EY, sellaisena kuin se viimeksi muutettuna päätöksellä 98/167/EY (*), mukaisesti.
(*) EYVL L 62, 3.3.1998, s. 33".
2. Lisätään seuraava 5 a artikla:
"5 a artikla
Tätä päätöstä tarkastellaan uudelleen ennen:
- 1 päivää lokakuuta 1998 kansallisten palvelinten välisiin suoriin yhteyksiin liittyvien kysymysten huomioon ottamiseksi,
- 31 päivää tammikuuta 1999 Animo-tietokoneverkon rakenteen kehittämisen edistämisen huomioon ottamiseksi."
2 artikla
Tämä päätös tulee voimaan 1 päivänä huhtikuuta 1998.
3 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä maaliskuuta 1998.

Labels: 12
3
17
6